ཚན་རིག་ཡར་རྒྱས་ལ་བསྟེན་ནས་བྱུང་བའི་འབྲས་པུ་གཅིག་ནི་མིའི་སེམས་རྒྱུད་ལ་འཇིགས་དངངས་སྟེར་བའི་རྡུལ་ཕྲན་མཚོན་ཆའི་རིགས་བཟོས་པ་དེ་ཡིན།ཆོས་ནི་མི་སེམས་ལ་ཞི་བདེ་ཡོང་བ་དང་བྱམས་བརྩེ།དེ་བཞིན་མཐུན་འབྲེལ་ཡོང་བའི་ཆེད་དུ་ཡིན་ཡང་།ཆོས་པ་ཡིན་ཟེར་མཁན་ཁག་གཅིག་གིས་འཛམ་གླིང་ཞི་བདེ་དང་ལྷིང་འཇགས་ཀྱི་ཚབ་ལ་མདའ་དཀྲུགས་ཕུ་དཀྲུགས་བཏང་བའི་ལས་ཀ་སྔར་བྱས་ཡོད་ལ་ད་ལྟའང་ཡོང་བཞིན་པ་རེད།དེར་བརྟེན་འཛམ་གླིང་འདིའི་ནང་སྔར་ལས་ཀྱང་བདེ་སྐྱིད་ཆེ་བ་བསྐྲུན་ཐབས་སུ་ངེས་པར་དུ་བསམ་གཞིག་བྱ་རྒྱུ་ཧ་ཅང་གལ་ཆེན་པོ་ཆགས་ཡོད།འཛམ་གླིང་འདིའི་མི་གྲངས་ཐེར་འབུམ་བདུན་གྱི་ནང་ནས་མི་གྲངས་ཐེར་འབུམ་གཅིག་ཆོས་ལ་དོ་སྣང་མེད་མཁན་ཡིན་པས་ཁོ་ཚོས་ཆོས་དང་མ་འབྲེལ་བའི་ཡ་རབས་བཟང་སྤྱོད་ལ་དོ་སྣང་བྱེད་སྲིད།དེར་བརྟེན་འཛམ་གླིང་ལ་ཞབས་འདེགས་ཆེད་ཚན་རིག་དང་སེམས་དོན་མཉམ་རུབ་ཀྱི་ལས་འགུལ་སྤེལ་རྒྱུ་གང་དག་ཡོད་སྐོར་ངོས་རང་ཉན་འདོད་ཡོད།ཅེས་སོགས་བཀའ་སློབ་གསུང་བཤད་སྩལ་བ་དང་།ཚོགས་ཞུགས་པ་རྣམས་ཀྱིས་དགའ་བསུ་ཐལ་མོ་བརྡབ་ཡོད་པ་རེད།